
Esselamu alejkum! Nakon kupanja (gusula) obično lice namažem nekom kremom protiv iritacije kože lica, jer mi se u suprotnom desi da mi koža ispuca. Zanima me da li prilikom uzimanja abdesta nakon toga, da li je dovoljno obično umivanje, jer bojim se da se krema ne može u potpunosti saprati i da li mi je obaveza ponovo u potpunosti očistiti lice sapunom i toplom vodom kako je jedino moguće odstraniti u potpunosti kremu? Da Vas Allah nagradi najboljom nagradom! 


* 
* 
* 
* 
* 
* 
* 

 
Mazanje lica kremom prije abdesta ?

We alejkumu-s-selam we rahmetullahi we berekatuhu. Bismillah. El-hamdu lillahi Rabbil-‘alemin. Ves-salatu ves-selamu ‘ala nebijjina Muhammed ve ‘ala alihi ve sahbihi edžme’in. 


Uzvišeni Allah nam je propisao da, kada hoćemo ***[namaz](https://pitajucene.com/search/Namaz/questions/ "Pretraži pitanja o namazu")*** da obavimo, određene dijelove tijela operemo: “O vjernici, kad hoćete molitvu da obavite, lica svoja i ruke svoje do iza lakata operite – a dio glava svojih potarite – i noge svoje do iza članaka …” (Prijevod značenja El-Maida, 6) Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, u vjerodostojnom hadisu kaže: “Allah neće primiti namaz nijednog od vas, kada izgubi ***[abdest](https://pitajucene.com/search/Abdest/questions/ "Pretraži pitanja o abdestu")*** sve dok se ne abdesti!” 


Prilikom uzimanja abdesta moramo voditi računa da voda dospije do kože svakog dijela tijela čije nam je pranje naređeno, u protivnom naš abdest neće biti ispravan. U ovom slučaju odgovor se vraća vama. Vi poznajete tu vrstu kreme koju koristite: da li ona propušta vodu do kože lica ili ne? I kroz koliko vremena nakon što upotrijebite dotičnu kremu uzimate abdest? Ako ustanovite da voda ne dolazi do kože, onda vam je obavezno prije uzimanja abdesta da odstranite tu kremu: sapunom i toplom vodom, ili nečim drugim odgovarajućim. We billahi et-tewfik, we sallallahu ‘ala nebijjina Muhammed we ‘ala alihi we sahbihi we sellem. 


***[Hajruddin Ahmetović](https://pitajucene.com/search/Hajrudin+Ahmetovi%C4%87/answers/ "Pretraži odgovore od Hajrudin Ahmetović")***, prof.


Preuzeto sa stranice:islamskiedukativni.wordpress.com


